***Отчет***

**за дейността на НЧ`` ЗОРА1”-1937г.``**

***с.Бенковски., общ. Аврен***

***за.2020год.***

1. **Управление на читалището**
* управителен съвет; Читалищно настоятелство
* брой членове; пет
* брой заседания през отчетния период; две
* инициативност на членовете; добра
1. **Кадрово обезпечаване**
* утвърден щат; един
* образование; висше
* години на работа в читалището; 2
* качества; инициативност, организационни умение , работа в екип
* квалификация; компютърна грамотност , библиотечно дело в ИКПК, завършено висше образование ВИНС , със специалност „Счетоводство и контрол“
1. **Дейност на читалището**

В предвид разразилата се коронавирусна епидемия 2019, след м.март2020г дейността на читалището свързана с културно масовата дейност, занимания с деца в свободното им време, социализиране и приобщаване на различните социални и етнически групи и участие в обществена дейност, библиотечна дейност, любителско творчество, беше съобразена с епидемиологичната обстановка в страната. Основната задача беше да се спазват всички противоепидемични изисквания с цел опазване живота и здравето на населението.

 Въпреки сложната обстановка , до месец март2020г и след това , когато условията позволяваха се опитахме да съхраним основните функции на читалището като храм на знанието, духовността и родолюбието на населението.

**3.1.Бибилиотечна дейност**

Читалището разполага с добър библиотечен фонд с 5341 издания на различна тематика. Активните ползватели на библиотечният фонд са над 90 човека.

Интересът е предимно към ученическа литература, художествена и приключенска. Читалищното ръководство се възползва от намаления човешки поток за да се извършат редица полезни дейности като: придобиването на 2нови стелажа и 5надстойки за библиотеката.Дарени бяха 583книги от 5 дарителя.

**3.2. Любителско творчество**

Към Читалището функционират: Клуб по народни танци –с голям възрастов диапазон/ деца и възрастни заедно/. За съжаление през2020г не се състоя участие на съставите на национално и общинско ниво поради сложната здравна обстановка.

**3.3. Културно - масова дейност**

До 03.03.2020 активно функционираха вече създадените клубове , ориентирани към различни възрастови групи:

-Клуб“Здравословно ежедневие“- Всяка събота от 9,00ч. се провеждаше лечебна гимнастика по системата на Норбеков. В клуба участват 14 души, като тенденцията е да се увеличават а възрастовата характеристика е от 8г до 65годишни. Несъмнена е ролята на спорта за социалната реализация на всеки човек, бил той възрастен или ученик.

-Клуб по “Художествено слово“- В който членуват 13 деца от 6г до 15го-дишна възраст. Клубът е начин да включим в живота на децата форма на изкуството, която да им даде възможност за творческа ориентация на всяко дете.

 -Клуб “ Млади и стари заедно на кораба Земя“- където се срещат знанието и опита в лицето на по-възрастните за заобикалящата ни природа и се възпитава любов у децата към всичко , което ни заобикаля , най- вече да опазим природата чиста като организираме походи по маршрути около селото , садене на дръвчета , бране на билки , посещение на планетариума и др.,част от които не успяхме да изпълним.

 На 21.01.2020г организирахме празнуването на Бабинден. Посетихме най-старата жена в селото с китка здравец и бонбони , и беше изпълнен традиционният ритуал за празника съвместно с пенсионерският клуб в селото. Посетихме и последното новородено бебе в селото и му дарихме бамбуков комплект за хранене.

 От 15.01.2020г възобновихме функционирането на курс по народни танци както за деца , така и за възрастни ,два пъти седмично.

 На 14.02.2020г –Трифон зарезан – традиционен празник за селото ,докато мъжете зарязваха лозите , палеха огън за да бягат болестите по лозята и плискаха вино за берекет с благословия: „Както тече виното, така да расте гроздето“ , жените бяха приготвили питка, баница и кокошка с ориз за доброто настроение след това.

На 01.03.2020г-Отпразнувахме предвестника на пролетта Баба Марта. Клуб “ Млади и стари заедно на кораба Земя“ изработиха мартеници за всички участници в организираното тържество.Съчетахме го с празнуването на Националният празник на България – Трети март. Изработихме табло с ликовете на народните будители , революционери, възрожденци ,без които този празник нямаше да съществува. За нагледна представа изготвихме картата на България към 1393г- преди да изчезне за 500г от политическата карта на света. Децата от Клубът по художествено слово изнесоха рецитал по темата. Гостува ни и мажуретният състав от село Приселци с реководител г-жа Бедри,които изпълниха 2 танца . По предварителна зададената тема за есе „Нося България в сърцето си“-най-доброто на Юджел Шидетов беше прочетено от автора.Тържеството завърши с хоро и веселие.

След въведеното извънредно положение от 06.03.2020г бяха отложени масовите мероприятия.

 Едва на24.06.2020г- Еньов ден с децата набрахме билки и полски цветя, посетихме Ени чешма,където направихме венчета за девойките.

На 05.09.2020г в навечерието на една от най-важните дати от нашата история- организирахме беседа на тема “ 135г от Съединението на Източна Румелия и Княжество България“ . Начертахме карта на България с три граници: Области с българско население според Цариградската конференция от1877г, граници след Санстефанският мирен договор от март1878г, и след Берлинския конгрес от 06.1878г. Децата рецитираха Опълченците на Шипка, Де е България и Аз съм българче .

Сложната епидемиологична обстановка отново беше причина да преустановим активна дейност.

1. **Работа с младото поколение**

Макар и ограничени по мащаб, читалището продължи да развива дейности по привличане; мотивация за участие в организацията на празници и чествания . Клуб“Млад читател“- продължи с основната задача – да направим книгата приятел на децата. На 10.08.2020г децата от Частната детска градина в селото направиха своето първо посещение в библиотеката. Децата с интерес изслушаха част от писъмцата на Весел Патиланчо от Патланско царство на Ран Босилек. Дано сме посяли зрънце любов към книгите и знанието. Библиотеката се превърна в пръв помощник на учениците в извън учебната им работа .

**5. Работа с малцинствени групи**

Привличане и интеграция и приобщаване към социалната среда и активно участие във всички дейности на малцинствените групи

**6. Материално техническа база**

 Към настоящият момент Читалището разполага с телевизор, DVD, музикална уредба, видео, активна тонколона ,камера и библиотечни стелажи, компютър и принтер.. След въведеното извънредно положение от 06.03.2020г бяха отложени масовите мероприятия. Използвахме ограниченията за дейността и успяхме да претапицираме 60 стола със събраните пари от организирания новогодишен базар и съдействието на сем.Николови. Изработени бяха 2 нови стелажа и 5 надстройки за библиотеката от г-н Николов със средства на читалището .

**7. Работа по проекти- Няма**

**8. Партньорство**

Читалището работи в тясно партньорство с Община Аврен по всички проблеми свързани с осигуряване на средства за подобряване на материално – техническата база и организацията на мероприятия и събития от културният календар. Целите и задачите по които работим са за подобряване на общото състояние на Читалищната база и развиване на по богата читалищна дейност

**9. Проект за решения**

-приемане на отчет за дейността на читалището;

-приемане отчет на проверителната комисия.

-приема бюджета на Читалището за 2020г.

 За провеждане на мероприятия, Читалището работи по Плана и Културния календар на Общината приет и публикуван в сайта,

**Председател на НЧ``ЗОРА1-1937г.`**

**Елена Бойчева**